Folketing
2003-01-30

Både til hr. Frank Jensen og hr. Christian H. Hansen vil jeg sige, at vi er enige i, at dyrene skal behandles godt og ordentligt; men der må jo også være en prioritering af, hvor man skal lægge ressourcerne. At indføre en hundrede procent rampekontrol vil alt andet lige medføre væsentlig større omkostninger, og det afgørende er jo, at tingene bliver forbedret. Med hensyn til transportbekendtgørelsen siger hr. Kristen Touborg, at alle høringssvarene er kommet. Jeg må beklage, at jeg ikke har fået læst alle høringssvarene, og vi må derfor vende tilbage til den sag på et andet tidspunkt.